கேள்வி: எமரேட் தூபியா - ஆரம்ப கால வாழ்க்கை குறித்து விரிவாக சொல்லுங்கள்.
பதில்: தூபியா, கனடாவின் கியூபெக் மாகாணத்தின் மொண்ட்ரியால் நகரத்தில் தனது பெற்றோருக்கு ஒரே குழந்தையாகப் பிறந்தார். பின்னர், டெக்சஸ் பிரவுன்ஸ்வில்லில் வளர்க்கப்பட்டார். இவர் தாயார் மிர்தா சோனியா மெக்சிகோவைச் சேர்ந்தவர். இவரின் தந்தை இலியாஸ் துபியா லெபனான் -அமெரிக்காவைச் சேர்ந்தவர். வடக்கு லெபனானில் உள்ள கோரா மாவட்டத்தில் உள்ள டெத்தே நகரத்திலிருந்து. ஒரு குழந்தையாக, இவர் கிளாசிக்கல் பாலே, பிளமேன்கோ இசை, இடை ஆட்டம் மற்றும் பாடல் நடனம் ஆகியவற்றில் தொழில் ரீதியாக பயிற்சி பெற்றார்.
கேள்வி: எமரேட் தூபியா - தொழில் குறித்து விரிவாக சொல்லுங்கள்.
பதில்: 1999 இல், தனது பத்து வயதில், தூபியா டெலிவிஸா ''எல் முண்டோ டி லாஸ் நினோஸ்'' என்ற குழந்தைகள் நிகழ்ச்சி மூலம் தொலைக்காட்சியில் தோன்றினார். 2008 ஆம் ஆண்டில் யூனிவிஷன் அழகி போட்டித் தொடரான ''நியூஸ்ட்ரா பெல்லிசா லத்தினா''வின் இரண்டாவது பருவத்தில் பங்கேற்கத் தேர்ந்தெடுக்கப்பட்டபோது இவர் பரவலாக அறியப்பட்டார். அங்கு பங்கேற்பாளர்கள் நடிப்பு, வழங்குதல், நடனம் மற்றும் பிற செயல்பாடுகளில் கடுமையாகப் பயிற்சி பெற்றனர். தூபியா முதல் இரண்டாம் இடம் பிடித்தார். அப்போதிருந்து, இவர் ''மேபெல்லைன்'', ''ஜேசி பென்னி'', சோனி, ''கார்னியர்'' மற்றும் ஏ டி அன்ட் டி போன்ற நிறுவனங்களின் பொருட்களுக்கான விளம்பரங்களில் இடம்பெற்றார். 2009 இல், இவர் ''மாடல் லத்தினா''வின் இரண்டாவது பருவத்தில் கலந்து கொண்டு ஐந்தாவது இடத்தைப் பிடித்தார். அப்போது ''மிஸ் டெக்சாஸ் யுஎஸ்ஏ 2010'' இல் அரையிறுதிப் போட்டியாளராக இருந்தார் 2011 முதல் 2013 வரை, ''தி அரினா'', ''18 & ஓவர்'', மற்றும் முன்''2பாப்'' உட்பட பல என்பிசி யுனிவர்சோ இசை மற்றும் பொழுதுபோக்கு நிகழ்ச்சிகளுக்கு தூபியா தொகுப்பாளராக பணியாற்றினார். 2013 பில்போர்டு லத்தீன் இசை விருதுகளுக்கான சிறப்பு நிகழ்ச்சியை இவர் இணைந்து தொகுத்து வழங்கினார். 2013 ஆம் ஆண்டில், இலத்தீன் அமெரிக்காவின் ''நிக்கலோடியோன்'' என்ற ஒளிபரப்பு நிறுவனத்தில் வெளியான ''11-11: என் மி குவாட்ரா நாடா குவாட்ரா'' என்ற தொடரில் எலிசபெத் ஆக தூபியா அறிமுகமானார், இதற்காக இவர் அகாதமி விருது பரிந்துரைக்கப்பட்ட நடிகை அட்ரியானா பர்ராசாவால் பயிற்சி பெற்றார்.